**DOLOŽKA ZLUČITEĽNOSTI**

**právneho predpisu s právom Európskej únie**

**1. Predkladateľ právneho predpisu**: poslanec Národnej rady Slovenskej republiky Ondrej Prostredník a poslankyňa Národnej rady Slovenskej republiky Lucia Plaváková.

**2. Názov návrhu právneho predpisu**: Návrh zákona, ktorým sa mení zákon č. 36/2005 Z. z. o rodine a o zmene a doplnení niektorých zákonov v znení neskorších predpisov.

**3. Problematika návrhu zákona:**

a) je upravená v primárnom práve Európskej únie, a to v čl. 24 Charty základných práv Európskej únie

b) nie je upravená v sekundárnom práve Európskej únie

c) nie je upravená v judikatúre Súdneho dvora Európskej únie

**4. Záväzky Slovenskej republiky vo vzťahu k Európskej únii:**

- bezpredmetné.

**5. Návrh zákona je zlučiteľný s právom Európskej únie**

- úplne.

**DOLOŽKA VYBRANÝCH VPLYVOV**

**A.1. Názov materiálu:**

Návrh zákona, ktorým sa mení zákon č. 36/2005 Z. z. o rodine a o zmene a doplnení niektorých zákonov v znení neskorších predpisov.

**A.2. Vplyvy:**

|  | Pozitívne | Žiadne | Negatívne |
| --- | --- | --- | --- |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3. Sociálne vplyvy | X |  |  |
| – vplyvy na hospodárenie obyvateľstva, |  | X |  |
| – sociálnu exklúziu, | X |  |  |
| – rovnosť príležitostí a rodovú rovnosť a vplyvy na zamestnanosť | X |  |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |
| 6. Vplyvy na manželstvo, rodičovstvo a rodinu | X |  |  |
| 7. Vplyvy na služby verejnej správy pre občana |  | X |  |

**A.3. Poznámky**

Zabezpečenie práva dieťaťa na detstvo bez násilia aj v prostredí rodiny významne zníži mieru tolerancie násilia a obmedzí medzigeneračný prenos vzorcov násilného správania. Prispeje tým k zlepšeniu súdržnosti spoločnosti a k vytvoreniu lepších podmienok na život, čo v konečnom dôsledku posilní spoločenskú stabilitu. Súčasný právny stav, ktorý umožňuje rodičom používať pri výchove primerané výchovné prostriedky nie je jednoznačnou právnou úpravou a ponecháva neželateľný priestor na používanie aj telesných trestov v rodinnej výchove. Tento stav nie je v súlade s medzinárodným záväzkom SR chrániť najlepší záujem dieťaťa.

**A.4. Alternatívne riešenia**

Bezpredmetné

**A.5. Stanovisko gestorov**

Návrh zákona bol zaslaný na vyjadrenie Ministerstvu financií Slovenskej republiky a Ministerstvu hospodárstva Slovenskej republiky a ich stanoviská tvoria súčasť predkladaného materiálu.